b'\n_START_ARTICLE_\nSulkava-lehti\n_START_PARAGRAPH_\nSulkava-lehti (ISSN 0782-6583) on Sulkavalla ilmestyv\xc3\xa4, Suursouduistaan paremmin tunnetun Sulkava-Seura ry:n julkaisema ja p\xc3\xa4\xc3\xa4osin omistama tilauspohjainen paikallislehti. Lehden levikki on nyky\xc3\xa4\xc3\xa4n noin 2\xc2\xa0500 kappaletta ja se ilmestyy kerran viikossa._NEWLINE_Lehden pitk\xc3\xa4aikainen p\xc3\xa4\xc3\xa4toimittaja Kalle Ker\xc3\xa4nen sai vuonna 1999 Tutkivan journalismin yhdistyksen Lumilapio-palkinnon artikkelisarjastaan, joka keskittyi tapahtumiin kunnan omistamalla ja kloorifenolip\xc3\xa4\xc3\xa4st\xc3\xb6jen saastuttamalla entisell\xc3\xa4 saha-alueella sijaitsevan vedenottamon ymp\xc3\xa4rill\xc3\xa4 Sulkavalla.'